《续丽人行》
元代·胡天游(元)

春江水绿春草长，暖风晴麦摇翠光。
江头女儿踏春阳，宫鞋蹀𨇾双鸳鸯。
浓蛾扫翠誇时妆，青梅如豆悬钗梁。
含羞避客依垂杨，绿条花貌相掩映。
罗裙飒飒风逞香，我欲临流揽其裳。
赠君江南充耳之明珰，愿君回贮流波双饯君。
东风南浦之离章，微辞谑浪空彷徨。
彤霞无影散巫峡，飘然竟学孤鸾翔。
亦知佳人礼自防，岂比濮上桑间行。
行云一去杳莫睹，痴心空断相思肠。

作者简介：胡天游（1288—1368）元代诗人。名乘龙，以字行，自号松竹主人，又号傲轩。岳州平江人。7岁即有诗名，少时有进取之志，中年以后，隐居自乐，拟《述志赋》以明志。晚年值无末兵乱，生活困顿不堪，下田耕种，忍饥劳作。其诗多苍凉悲壮，略少修饰，论者以为可与虞集等人之作媲美。诗多于兵乱中散佚，今存《傲轩吟稿》1卷。